Viborger Samler, 1843-09-05
Der circulerer i denne Tid i London en Afskrift af et Brev, som Dronning Pomare paa Otaheiti skal have tilskrevet Dronning Victoria, og som er dateret Otaheiti den 23de Jan. 1843. Pomare beklager sig bittert over flere af hendes Undersaatter, navnligen over nogle Statholdere, der have spillet under Dækket med den franske Admiral Dupetit-Thouars. "Jeg anerkjender ikke den franske Protectoratsregjering i mine Stater. Jeg vidste ikke, at mine Statholdere havde undertegnet et Documenhvori de udbade sig Frankerigs Beskyttelse. Disse Statholdere og Paraita, Hovedroden til den store Ulykke, der franske Admiral og den fr. Consul sendte mig ved mine Sendebud Taraipa og Simpson dette Document til Moorea, for at jeg skulde undertegne det. Taraipa sagde til mig: "Pomare, sæt Dit Navn under dette Document, hvis ikke – maa Du betale en Mulct af 10,000 Dollars, - 5000 D. i Morgen, og 5000 i Overmorgen - og naar den første Udbetaling udebliver over Kl. 2, ville Fiendtlighederne begynde, og Dit Land blive indtaget. For denne Trudsels Skyld undertegnede jeg imod min Villie. Jeg blev tvungen til at undertegne; thi havde jeg ikke underskrevet, da vilde Dine og de americanske Undersaatter være blevne myrdede af de Franske. Det er saaledes, at man har frataget mig Regjeringen, og forvandlet min Stat til en fransk Provinds. Min Regjering er mig fratagen af Paraita, Hi tale, Talli og Andre, der stode i Forbindelse med dem.... Og nu, min Veninde, tænk paa mig; hav Medlidenhed med mig, og staa mig bi; lad Din Beskyttelse være mægtig; lad den indtræffe til rette Tid, for at jeg atter kan blive indsat i min Regjering; lad Din Beskyttelse bevinges af den Følelse, der bragte Messias ind i Verden forat udløse og frelse Dig og mig. Forkast mig ikke, kjære Veninde. - Jeg iler til Dig for at søge Beskyttelse, forat bedækkes af Din store Skygge, den samme, som Dine Fædre ydede mine Fædre, der nu ere døde, og hvis Kongeriger ere komne til os - de svagere Kar. Jeg fornyer hiin Overeenskomst; lad den vedvare. Dette Forsøg hos Dig er min sidste Anstrengelse; mit eneste Haal om atter at vorde indsat i min Regjering, beroer kun paa Dig. Vær hurtig paa rede Haand med Din Hielp; thi jeg er næsten død; jeg er liig en fangen Qvinde, der forfølges af en Kriger, hvis Spyd næsten allerede berører mig. Send hurtig et stort Krigskib til min Bistand. En fransk Skib ventes dagligen hertil, send hurtig et Krigsskib, og jeg er frelst. Det er mit Ønske, at Admiraler, skyndsomst kommer hertil. Kan han ikke komme, saa send et andet stort Skib. Send uafladelig Dine Krigskibe hertil; lad ingen Maaned forløbe uden at der kommer et af Dine Skibe, indtil min Forlegenhed er endt. Jeg har tilskrevet Din Admiral paa Stationen i det stille Har(ved den spanske Kyst), at han endelig maa komme til Otaheiti og staae mig bi. Sundhed og Fred ønsker jeg Dig, min søsterlige Veninde, Dronning af Storbritannien." - Er foranførte Skrivelse end ikke ægte, saa turde desuagtet de i samme anførte Facta være velbegrundede og Fremstillingen af Dronning Pomares betrængte Tilstand er neppe overdreven. Espartero var ved sin Audience hos Dronning Victoria behængt med alle sine Ordener, i hvis Midte Bathordenen glimrede. Han modtager Besøg af de første Statsmænd, kjører i den spanske Gesandts Eqvipage, og har dineret hos Viscount Palmersion. Don Garcia de Paredes, Generalcasserer i Regentens Hovedqvarteer, har publiceret en Skrivelse, hvori han paa det høitideligste protesterer, imod den i den provisoriske Regjerings Decret anførte Beskyldning, at Espartero skulde have plyndret den offentlige Skat. Regenten havde fra Madrid kun medtaget 1 1/2 Mill. Realer (290,000 Mk. Crt.), og af denne Sum havde man udredet Troppernes Lønning og andre stærkt presserende Udgifter; - den Beskyldning, hvorved man havde deplettet Esparteros gode Navn og Rygte, var altsaa aldeles falsk. Titusinde af de meest tjenstdygtige af de i Storbritannien levende 50,000 pensionerede Soldater skulle, i Overeensstemmelse med de kort for Sessionens Slutning antagne Love, uopholdelig anvendes i activ Tjeneste.